नई दिल्ली: बॉलीवुड के दो सुपरस्टार सलमान खान (Salman Khan) और शाहरुख खान (Shah Rukh Khan) जब एक ही मंच पर आ गए, तो एंटरटेनमेंट का धमाका होना लाजमी है. सलमान के गेम शो 'दस का दम (Dus Ka Dum)' के सेट पर एसआरके ने शानदार एंट्री की. यहां बॉलीवुड के 'करण-अर्जुन' के साथ एक्ट्रेस रानी मुखर्जी (Rani Mukerji) भी शो में मौजूद रहीं. फिल्म 'कुछ कुछ होता है' में नजर आए ये तीनों स्टार्स स्टेज पर जमकर मस्ती-धमाल और एक-दूसरे की टांग खींचते दिखाई दिए. रानी मुखर्जी की मौजूदगी में सलमान और शाहरुख ने गुड्डा-गुड़िया को डायपर पहनाया. शाहरुख तो इस रेस में हार गए, लेकिन जैसे ही सलमान डायपर पहचाने में जीते तो झट से रानी मुखर्जी ने कहा- सलमान तुम शादी वादी छोड़ो, सीधे बच्चे पैदा कर लो...